b"\n_START_ARTICLE_\nSomerset Maughami auhind\n_START_PARAGRAPH_\nSomerset Maughami auhind (inglise keeles Somerset Maugham Award) on iga aasta mais jagatav briti kirjandusauhind._NEWLINE_Auhinna asutas kirjanik William Somerset Maugham 1947. aastal. Auhindu jagatakse alla 35-aastastele kirjanikele eelmisel aastal ilmunud teose eest. Auhinnaraha on ette n\xc3\xa4htud kulutamiseks v\xc3\xa4lisreisidele._NEWLINE_Alates 1964. aastast v\xc3\xb5ib igal aastal auhinna saada mitu kirjanikku. 1975. aastal ja 2012. aastal auhinda v\xc3\xa4lja ei antud. Kaks korda on auhinna v\xc3\xb5itnud varasema auhinnasaaja poeg: Kingsley Amis (auhind 1955) oli Martin Amise isa (auhind 1974), Nigel Kneale (auhind 1950) oli Matthew Kneale'i isa (auhind 1988)."